b'\n_START_ARTICLE_\nIgnotas Cetneris\n_START_SECTION_\nBiografija\n_START_PARAGRAPH_\nLenkijos bajor\xc5\xb3 Cetneri\xc5\xb3 gimin\xc4\x97s atstovas, herbo \xe2\x80\x9ePr\xc5\xbeerova\xe2\x80\x9c savininkas. 1740 metais tapo Radvil\xc5\xb3 8-t\xd0\xbe p\xc4\x97stinink\xc5\xb3 pulko leitenantu. Buvo renkamas pasiuntiniu \xc4\xaf seim\xc4\x85 1756, 1758, 1760 ir 1761 metais. 1762 metais gavo Kar\xc5\xabnos did\xc5\xbeiojo stovyklininko pareigyb\xc4\x99, o 1763 metais buvo paskirtas Belzo vaivada._NEWLINE_1764 metais\xc2\xa0\xe2\x80\x93 \xe2\x80\x9eFamilijos\xe2\x80\x9c konfederacijos narys, palaik\xc4\x97 Stanislovo Augusto Poniatovskio i\xc5\xa1rinkim\xc4\x85 \xc4\xaf Lenkijos karaliaus sost\xc4\x85. Kar\xc5\xabnaciniame seime pristat\xc4\x97 projekt\xc4\x85 apie kunigaik\xc5\xa1\xc4\x8di\xc5\xb3 titulo pripa\xc5\xbeinim\xc4\x85 Poniatovski\xc5\xb3 giminei. Buvo Kar\xc5\xabnos i\xc5\xbedo komisijos nariu. 1767 metais prisijung\xc4\x97 prie Radomo konfederacijos, t\xc5\xb3 pa\xc4\x8di\xc5\xb3 met\xc5\xb3 spalio 23 d. \xc4\xafstojo \xc4\xaf seimo delegacijos sud\xc4\x97t\xc4\xaf, kuri spaud\xc5\xbeiant Rusijos pasiuntinio Nikolajaus Repnino buvo priversta pripa\xc5\xbeinti sen\xc4\x85 ATR nustatyt\xc4\x85 tvark\xc4\x85._NEWLINE_Nuo 1772 met\xc5\xb3, po pirmo ATR padalijimo, Ignotas Cetneris tapo Austrijos pilie\xc4\x8diu. 1775 metais tapo slaptu inspektoriumi patar\xc4\x97ju. 1762 metais tapo Baltojo Erelio ordino kavalieriumi. Jo rezidencija buvo Krakoveco pilis, kur jis suk\xc5\xabr\xc4\x97 turting\xc4\x85 kiem\xc4\x85 ir sod\xc4\x85, kuriame buvo pasodinta su daug ret\xc5\xb3 augal\xc5\xb3._NEWLINE_1778 metais Ignotas Cetneris i\xc5\xa1pirko i\xc5\xa1 Austrijos vyriausyb\xc4\x97s Peremy\xc5\xa1lio seni\xc5\xabnij\xc4\x85 kartu su  Peremy\xc5\xa1lio miestu (kuris liko jam iki 1789 met\xc5\xb3).'